[{"text_idx": "#000000", "text": "Cryptoarian: nodiadau am Bitcoin ayyb"}, {"text_idx": "#000002", "text": "Dyma restr anghyflawn o fathau gwahanol o gryptoarian y mae pobl yn cyfnewid a defnyddio yn 2017."}, {"text_idx": "#000003", "text": "Allwn i ddim ymhelaethu ar nodweddion unigryw bob un. Ond dw i wedi cael gafael ar Bitcoin, Ethereum a Litecoin trwy brynu. I ddechrau o\u2019n i am weld sut mae hi\u2019n teimlo i ddelio gyda chryptoarian a chael y profiad o fynd trwy\u2019r broses. Chwilfrydedd pur oedd hi."}, {"text_idx": "#000007", "text": "Tybed pwy fydd fy nghlient cyntaf i fy nalu mewn Bitcoin? Mae sawl prosiect gwe yn cadw fi yn frysur ar hyn o bryd. Mae opsiwn talu Bitcoin ar bob anfoneb dw i\u2019n anfon at glientiaid. Ond dw i am gadw dulliau talu traddodiadol fel BACS yna am y tro."}, {"text_idx": "#000009", "text": "Hoffwn i ddysgu mwy am hyn i gyd achos mae\u2019n ddiddorol. Oes \u2019na unrhyw alw am sgwrs am Bitcoin yn yr Hacio\u2019r Iaith nesaf? (Ionawr neu Chwefror 2018 yng Nghaerdydd... i\u2019w gadarnhau!)"}, {"text_idx": "#000014", "text": "Dw i newydd wylio\u2019r hysbyseb Prifysgol De Cymru gydag Ioan Gruffudd sydd yn adlewyrchu agweddau tebyg. Mae Lloegr fel dewis lleoliad ac efallai\u2019r diffyg darpariaeth Gymraeg yn materion dan sylw ar hyn o bryd."}, {"text_idx": "#000017", "text": "Wedi dweud hyn i gyd pan o\u2019n i\u2019n tyfu lan o\u2019n i\u2019n yn weddol breintiedig o ran cyfleoedd i drio pethau, cwrdd a\u0302 phobl diddorol ac ati."}, {"text_idx": "#000018", "text": "Dw i\u2019n gobeithio bod hyn i gyd dal yn wir yn ystod y cawlach economaidd presennol ta waeth. Byddai buddsoddiad gwell mewn addysg a chyfleoedd i bobl yn lot fwy teilwng na phethau fel Trident, WMDs a mentrau i gyfiawnhau gweithredoedd y bancwyr. Ond y prif pwynt heddiw yw, does dim angen gymaint o bwysedd ar bobl mewn addysg. Gad iddynt cael ychydig o amser."}, {"text_idx": "#000019", "text": "Wrthi\u2019n gwrando ar sioe BBC Gwasanaeth y Byd am gynllun i adeiladu\u2019r pwll aur mwyaf yn Ewrop yn Rwmania. Bydd MP3 ar gael cyn hir. Os oes rhywbeth mae Gwasanaeth y Byd yn licio maen nhw yn joio siarad am broblemau tramor."}, {"text_idx": "#000020", "text": "Mae\u2019r stori yn debyg i ambell i gynllun datblygiad yng Nghymru. Wel, mae tebygrwydd."}, {"text_idx": "#000021", "text": "Mae so\u0302n am ariannu torfol yn yr awyr."}, {"text_idx": "#000022", "text": "Wel, dw i wedi bod yn siarad am y peth gyda rhai o bobl Hacio\u2019r Iaith."}, {"text_idx": "#000025", "text": "Ond dw i jyst eisiau gweld Enghraifft Lwyddiannus yn Gymraeg o unrhyw fath! Hyd yn oed \u00a3500. Dyma beth fydd yn gyffrous am ariannu torfol. Annibyniaeth go iawn. Arwahanrwydd!"}, {"text_idx": "#000026", "text": "Dw i wedi trio casglu ambell i enghraifft. Efallai dylen ni ychwanegu pethau fel Prifysgol Bangor i\u2019r enghreifftiau?"}, {"text_idx": "#000027", "text": "Dw i ddim yn rhoi cymaint o ffocws ar y platfform. Er bod y dewisiad yn bwysig roedd Kickstarter Cymraeg yn bosib yn o\u0302l yn 1926. Ewyllys, ymdrech a threfn yw\u2019r elfennau mwyaf pwysig yn fy marn i."}, {"text_idx": "#000028", "text": "Ces i siom wythnos diwethaf. O\u2019n i\u2019n meddwl am y stori Syr Wynff a Plwmsan a\u2019r potensial i wneud ariannu torfol annibynnol er mwyn parhau gyda\u2019r prosiect. Mae Iestyn Roberts wedi rhoi caniatad i mi ailadrodd ei ateb i fi trwy ebost:"}, {"text_idx": "#000029", "text": "Dani heb weithio allan y prisiau eto gennai ofn. Ti\u2019n edrych ar wbath fel \u00a33000 per munud am animation. (heb gyfri prisiau bob dim arall, set, modelu, gwaith goleuo, gwaith rendro, storyboards ayyb) \u2013 felly dani angen gweithio allan yn union be ydi hyd y sioe."}, {"text_idx": "#000030", "text": "Eek! Oes model sydd yn gweithio yma? Dw i\u2019n methu meddwl am un. Hyd yn oed os fydd 300 person i gyd yn cyfrannu \u00a310 i ariannu lawrlwythiad mae dim ond tua un munud o stori!"}, {"text_idx": "#000031", "text": "Mae cyfres neu hyd yn oed ffilm yn bron amhosib heb addasiadau mewn ieithoedd eraill."}, {"text_idx": "#000034", "text": "Llun Prifysgol Bangor gan Dogfael (CC)"}, {"text_idx": "#000038", "text": "Os fydd ddim digon o bobol i gyrraedd y targed mae pawb yn derbyn eu arian yn o\u0302l \u2013 ar o\u0302l mis neu dau neu dyddiad penodol."}, {"text_idx": "#000039", "text": "Os rydyn ni\u2019n bwrw\u2019r targed, mae gyda ni rhyddhad DVD! DVDs yw\u2019r enghraifft gorau ond mae\u2019r syniad yn gweithio gyda llyfrau papur hefyd.[...]"}, {"text_idx": "#000040", "text": "O ran marchnadoedd gwahanol o bob math mae\u2019r broblem \u2018ia\u0302r a\u2019r wy\u2019 yn un cyffredin yn Gymraeg ac efallai ym mhob iaith leiafrifol. Mae cwmni\u0308au yn poeni am brinder o gwsmeriaid neu ddiffyg dosbarthiad effeithiol. Oes pwynt bwrw ymlaen gydag unrhyw fenter? Yn aml iawn mae\u2019r syniad yn mynd i\u2019r silff lle mae syniadau Cymraeg eraill yn mynd i gysgu. Faint o fentrau sydd ddim wedi dechrau achos diffyg hyder/ymchwil yn hytrach na diffyg cwsmeriaid?"}, {"text_idx": "#000041", "text": "Mae\u2019r farchnad DVDs o gyfresi S4C yn enghraifft. Mae Ifan Morgan Jones yn blogio am enghraifft arall, sef y marchnad hysbysebion ar-lein. Sut allai Golwg360 gwella eu helw o hysbysebion? Mae fe\u2019n awgrymu rhwydwaith ar draws gwefannau Cymraeg:"}, {"text_idx": "#000042", "text": "Felly sut mae datrys y broblem yma yn y presennol? Wel, un ateb posib fyddai sefydlu ryw fath o system lle mae sawl gwefan Cymraeg yn rhannu\u2019r un hysbysebion. Byddai unigolyn yn cael ei dalu i gasglu hysbysebion gan gwmni\u0308au Cymraeg, ac fe fyddai\u2019r hysbysebion yna yn ymddangos ar sawl un o\u2019r gwefannau mwyaf poblogaidd ar hyn o bryd, e.e. Golwg 360, Maes-e, Lleol.net, Blogmenai, ayyb. Byddai\u2019r gwefannau yna wedyn yn cael canran o\u2019r arian hysbysebu yn dibynnu ar faint o bobol sy\u2019n eu gweld neu\u2019n clicio ar yr hysbyseb."}, {"text_idx": "#000043", "text": "Mae\u2019r syniad yma yn atyniadol iawn. Dw i wedi gweld sawl llwyddiant o rwydweithiau hysbysebion mewn ieithoedd eraill."}, {"text_idx": "#000044", "text": "Byddwn i\u2019n ystyried hysbysebion uniaith Gymraeg ar rhai o fy ngwefannau i fel Y Twll. Ar hyn o bryd dw i\u2019n rheoli Blogiadur a Maes E ac yn gyd-sefydlwr Hacio\u2019r Iaith felly mae sawl cyfle i drafod y posibilrwydd gyda fy nghyd-aelodau/blogwyr. Dw i\u2019n colli arian ar wefannau Cymraeg ar hyn o bryd! Pe taswn i\u2019n gallu codi arian i dalu\u2019r costau baswn i eisiau treulio mwy o amser arnyn nhw i\u2019w ddatblygu. Dw i wir eisiau diweddaru Blogiadur a Maes E yn enwedig. Mae\u2019r breuddwyd o \u2018dolen adborth positif\u2019 yn gyffrous \u2013 hynny yw, rydyn ni eisiau bod yn y sefyllfa lle mae mwy o bostio ar y we yn tyfu\u2019r farchnad ac ecosystem o wefannau Cymraeg."}, {"text_idx": "#000045", "text": "Y broblem yw, er bod i wedi clywed y syniad penodol yma o\u2019r blaen dw i erioed wedi derbyn neges benodol i ofyn am y posibilrwydd! Does dim niwed os wyt ti\u2019n gofyn. Rydyn ni wedi dod yn o\u0302l i\u2019r addewidion/pledges eto. Beth am ddechrau rhywbeth ar PledgeBank (ar gael yn Gymraeg i raddau)?"}, {"text_idx": "#000046", "text": "Yn sgil addewidion fel datganiadau o ddiddordeb bydd y data isod yn werthfawr:"}, {"text_idx": "#000047", "text": "os oes diddordeb yn hysbysebion gyda gwefannau (bydd rhai yn gwrthod ymddangos hysbysebion, sydd yn hollol iawn)\nmewnwelediadau eraill i \u2018gymunedau\u2019/cynulleidfaoedd y gwefannau\nunrhyw awgrymiadau, e.e. mathau o hysbysebion mae gwefannau yn fodlon ymddangos \u2013 lluniau, testun (fel Google AdWords mae testun yn haws i\u2019w gyfansoddi ac yn haws i\u2019w werthu), ayyb"}, {"text_idx": "#000050", "text": "Anfantais system o\u2019r fath ydi mai prin iawn ydi\u2019r gwefannau Cymraeg y tu hwnt i Golwg 360 sy\u2019n denu digon o ddefnyddwyr i ennill unrhyw arian mawr drwy hysbysebu. Efallai y byddai angen i ryw 50 o flogiau gymryd rhan er mwyn sicrhau bod y fenter yn denu digon o hysbysebwyr er mwyn gallu cyflogi rhywun i\u2019w casglu yn y lle cyntaf."}, {"text_idx": "#000051", "text": "Wel mae rhestr o gannoedd o flogiau Cymraeg yma. Beth am y gwefannau sydd ddim yn bodoli fel mentrau eto achos maen nhw yn aros am ffynhonnell fach o arian er mwyn ddechrau? Yn fy marn i mae Golwg360 yn bodoli mewn lle unigryw i archwilio\u2019r cyfle yma i\u2019r we Gymraeg ac i\u2019u busnes nhw."}, {"text_idx": "#000053", "text": "Mae\u2019r cysyniad o gwmni start-up yn drysu lot o bobol, hyd yn oed gwleidyddion, ac yn cael ei defnyddio ambell waith i ddisgrifio unrhyw gwmni newydd. Ond mae\u2019r term cwmni cychwynnol, start-up, yn cyfeirio at fath arbennig o gwmni sef rhywbeth arbrofol sydd yn trio technoleg newydd, syniad busnes neu/a phroses arloesol er mwyn profi potensial y peth. Mae\u2019r cwmni cychwynnol yn prototeip."}, {"text_idx": "#000059", "text": "Diolch Ifan MJ am argymell yr erthygl Guardian am brisiau yn y diwydiant e-lyfrau (yn yr UDA)."}, {"text_idx": "#000060", "text": "Oes cyfle i gyhoeddwyr yma: gwerthu e-lyfrau yn uniongyrchol er mwyn cynnig prisiau gwell nag Amazon/Barnes&Noble *a* chadw mwy o\u2019r elwa? Anghofia DRM er mwyn cynnig gwasanaeth gwell hefyd. Mae\u2019r Lolfa yn wneud yn union yr un peth nawr er bod y rhestr o deitlau yn fyr iawn. Ond dw i wedi dweud hynny o\u2019r blaen!"}, {"text_idx": "#000061", "text": "Os mae darllenwyr eisiau talu mwy ar Amazon achos maen nhw yn meddwl bod e\u2019n gyfleus, mae croeso iddyn nhw. Bydd mwy nag un ffordd i brynu."}, {"text_idx": "#000062", "text": "Ond pam dyw awduron ddim yn cynnig yr opsiwn i brynu e-lyfrau ar ei wefannau? Dw i\u2019n siw\u0302r bod e\u2019n bosib cael cytundeb gyda\u2019r cyhoeddwr sy\u2019n talu am y marchnata/golygu/gwaith datblygu ac ati. Mae unrhyw band yn wneud yr un peth \u2013 os wyt ti\u2019n prynu albwm trwy\u2019r wefan mae rhai o\u2019r arian yn mynd i\u2019r cwmniau recordiau a chyhoeddi."}, {"text_idx": "#000063", "text": "Efallai mae angen gwasanaeth label gwyn sydd yn cynnig teclyn siop i awduron. Oes galw? Bydd e\u2019n tebyg i Bandcamp ar gyfer awduron. Mae Bandcamp yn wych ac mae fy ffrindiau sy\u2019n gerddorion yn cytuno. Gwendid wrth gwrs yw\u2019r diffyg darpariaeth Cymraeg. Os wyt ti erioed wedi ei weld dyma dudalen Sen Segur \u2013 un o fy hoff fandiau ar un o fy hoff wasanaethau cerddoriaeth."}, {"text_idx": "#000064", "text": "Fel ateb i\u2019r cofnod diwethaf mae Ifan wedi cyhoeddi cofnod ac yn dweud:"}, {"text_idx": "#000065", "text": "[...] Yn ddelfrydol, wrth gwrs, fe fyddai pawb yn defnyddio cynnyrch open source, ond fel y mae pethau mae\u2019r rhan fwyaf o bobol yn defnyddio systemau\u2019r cwmni\u0308au mawr, gan gynnwys Kindle ac iTunes. Er mwyaf sicrhau bod cynnyrch Cymraeg yn cyrraedd ei gynulleidfa, onid yw\u2019n gwneud synnwyr cyhoeddi drwy\u2019r cyfrwng sy\u2019n debygol o gyrraedd y mwyafrif? [..] (pwyslais fi)"}, {"text_idx": "#000066", "text": "Wel, na. Ble mae\u2019r data? Does dim data gyda fi chwaith ond dw i\u2019n anghytuno. Dw i\u2019n teimlo fod perchnogaeth Kindle yn isel iawn ymhlith darllenwyr Cymraeg. Efallai mae\u2019n rhy isel i atynnu Amazon i\u2019r farchnad Cymraeg ar hyn o bryd."}, {"text_idx": "#000067", "text": "Mae cyfle bob hyn a hyn i fanteisio ar y gwagle ac i ffeindio rhywbeth sy\u2019n dda i\u2019n cwmniau \u2018cynnwys\u2019 (cyhoeddwyr tro yma). Mae cyfle i dyfu busnes tu allan i\u2019r dosbarthwr/storfa mwyaf yn ieithoedd/llefydd eraill. Oherwydd mae\u2019r marchnad e-lyfrau Cymraeg yn agored iawn ym mis Tachwedd 2011."}, {"text_idx": "#000068", "text": "Roedd cyfle debyg 7 neu 8 flynedd yn o\u0302l yn y marchnad recordiadau. Dw i\u2019n cofio achos o\u2019n i\u2019n rheoli cwmni recordiadau ar y pryd. Ar y pryd oedd y lle i brynu electronica, nid iTunes Store. Roedd electronica yn sin ar wahan i roc braidd gyda\u2019i gigs, cyfryngau ei hun ayyb."}, {"text_idx": "#000069", "text": "Roedd yn rhan o Warp Records ac roedden nhw yn werthu i ffans yn uniongyrchol \u2013 o gatalog nhw yn unig ar y dechrau. Roedd disgrifiadau yn manwl ac roedd y profiad yn dda ac roedd y ffeiliau yn MP3 (cyfleus), sydd ddim yn fformat hollol \u2018agored\u2019 yn union ond doedd na ddim DRM. Bleep oedd yr unig opsiwn i brynu rhai o\u2019r artistiaid ar y dechrau. Hwyrach wnaethon nhw cadw\u2019r cwsmeriaid dw i\u2019n siwr. Ar y pryd roedd y catalog iTunes Store gyda chatalog anghyflawn, mewn AAC caee\u0308dig yn hytrach na MP3 (rhydd, ish)."}, {"text_idx": "#000070", "text": "Hwyrach roedd stwff Warp ar iTunes hefyd wrth gwrs wrth gwrs wrth gwrs. Ac ar eMusic, Rhapsody, 7Digital, We7, Spotify a phob gwasanaeth arall yn y pen draw. Ond cafodd \u2018first mover advantage\u2019 yn y marchnad electronica."}, {"text_idx": "#000071", "text": "Beth dw i\u2019n trio dweud yw, y Gymraeg ydy\u2019r electronica o lyfrau mewn ffordd. (Ifan Morgan Jones yw Autechre, Ned Thomas yw\u2019r Aphex Twin.) Mae angen \u2018 o lyfrau Cymraeg\u2019. Mae gyda ni ffans penodol, \u2018sianeli\u2019 ein hun sydd yn fodlon cefnogi\u2019r opsiwn lleol. Does dim rheswm nawr pam mae rhaid i ni ystyried Amazon fel the only game in town. Mae opsiynau eraill NAWR. Ond bydd siop Cymreig yn neis iawn i bawb."}, {"text_idx": "#000072", "text": "Roedd defnydd Apple o 100% DRM i adeiladu monopoli/ecosystem yn sinigaidd iawn. Y neges i\u2019r labeli oedd scaremongering am gopi\u0308o ayyb. Roedd Apple yn sinigaidd ond o leaif roedd yr iPod yn cefnogi MP3 o\u2019r dechrau! Mae Amazon wedi bod yn ddrwg iawn gyda Kindle sydd ddim yn derbyn ePub o gwbl ar hyn o bryd. Mwy na cheeky. Mae busnesau yn wahanol \u2013 prif busnes Apple yw\u2019r dyfeisiau, prif busnes Amazon yw\u2019r cynnwys. Fel y dwedais mae Amazon yn colli arian ar bob Kindle Fire. Maen nhw eisiau rheoli\u2019r farchnad llyfrau BYD-EANG!"}, {"text_idx": "#000073", "text": "O ran siop annibynnol mae\u2019r issues hawliau yn haws gyda llyfrau. Ac mae\u2019r maint yn llai na MP3s felly mae\u2019r costau yn llai."}, {"text_idx": "#000074", "text": "Efallai bydd 3 mis neu 6 mis, efallai 12 mis o gyfle i ddechrau rhywbeth a gwerthu llyfrau yn uniongyrchol a chadw mwy o\u2019r arian yng Nghymru."}, {"text_idx": "#000075", "text": "Arian! Kickstarter Cymraeg yn 1926"}, {"text_idx": "#000076", "text": "Sut oedd pobol Cymraeg yn cyllido prosiectau cyfryngau fel cyhoeddant lyfrau yn y gorffennol heb grantiau neu arian cyhoeddus?"}, {"text_idx": "#000077", "text": "Degawdau cyn bodolaeth a help Cyngor Llyfrau Cymru dyma un opsiwn, sydd yn debyg i Kickstarter sef cyfraniadau bychain gan nifer o bobol."}, {"text_idx": "#000078", "text": "Dyddiau yma dw i ddim yn siwr am dermau fel \u2018crowd funding\u2019 \u2013 mae unigolion yn y torf."}, {"text_idx": "#000079", "text": "Dw i\u2019n hoff iawn o\u2019r term \u2018cyfraniadau\u2019r cyfeillion\u2019. Dw i\u2019n gallu dychmygu\u2019r Hen Gyfaill o Ffestiniog (isod) sydd wedi addo 2 swllt 6 ceiniog i sicrhau\u2019r llyfr a\u2019i chopi yn y bost."}, {"text_idx": "#000081", "text": "\u2018Sneb yn Ne Cymru! Ac mae pob un yn ddyn. Roedd lot ohonyn nhw yn byw tu fas i Gymru sydd yn ddiddorol. Oedd gyda phobol yng Nghymru mynediad i\u2019r cerddi rhywsut arall, trwy gylchgronau tybed? (Roedd y cwmni cyhoeddi, Y Brython / Hugh Evans a\u2019i Feibion, yn Lerpwl.)"}, {"text_idx": "#000082", "text": "Oedd mwy o arian mewn poced cyfartaledd yn y trefi a dinasoedd Lloegr? Siwr o fod. Oedd mwy o ddiddordeb hefyd? Beth am gysylltiadau personol gyda\u2019r awdur?"}, {"text_idx": "#000083", "text": "Mae dim ond 50 enw yma. Yn o\u0302l fy symiau, y cyfanswm mawr yw \u00a324 6s 6c sydd ddim yn golygu lot fawr mewn termau arian 1926 \u2013 digon i ddileu\u2019r peryg ac i wneud yr argraff gyntaf ar y wasg? (DIWEDDARIAD: newydd ail-ddarllen y rhagair ac mae Isaac Davies yn siarad am ddau categori: pobol sydd wedi addo a\u2019r 50 yma sydd wedi rhoi arian o flaen llaw i \u2018ddwyn traul yr argraffu\u2019.)"}, {"text_idx": "#000084", "text": "Beth am yr opsiynau dyddiau yma o ran cyllideb?"}, {"text_idx": "#000086", "text": "Ond oes beryg colli\u2019r opsiwn o gyfraniadau\u2019r cyfeillion heddiw achos mae pobol yn cymryd cynyrchiadau diwylliannol yn ganiataol? e.e. \u2018pam wyt ti\u2019n gofyn am arian? Os wyt ti wedi sgwennu llyfr o ansawdd fydd grantiau ar gael neu fydd cwmni yn fodlon dy gyllido...\u2019"}, {"text_idx": "#000089", "text": "Dw i\u2019n meddwl am Y Byd fel enghraifft. Wrth gwrs roedd Dyddiol Cyf yn dibynnu ar y dau: yr addewid o arian cyhoeddus ac arian tanysgrifwyr. Oedd perswadio pobol i danysgrifio yn anoddach yn y 21 ganrif tybed? (Beth bynnag, rydyn ni i gyd yn gwybod beth digwyddodd yn y pen draw, Mr Thomas.)"}, {"text_idx": "#000092", "text": "Gyda llaw enw y llyfr ydy \u2018Chydig ar Gof a Chadw, casgliad o gerddi gan Gwilym Deudraeth. O\u2019n i bach yn obsesed gyda\u2019r llyfr yma ym mis Ionawr achos daeth e i\u2019r parth cyhoeddus mas o hawlfraint. Mwy o gefndir."}, {"text_idx": "#000093", "text": "Ty\u0302\u2019r Cwmni\u0308au \u2013 dim llawer o Gymraeg yn y weledigaeth newydd"}, {"text_idx": "#000094", "text": "Newidodd Ty\u0302\u2019r Cwmni\u0308au rhai o\u2019i gwasanaethau a phrisiau mis yma ar y 6ed. Dyma un o\u2019r datganiadau:"}, {"text_idx": "#000096", "text": "Fel cam ar y daith tuag at gyflawni\u2019r weledigaeth hon, rydyn ni\u2019n cyhoeddi heddiw ein bod ni\u2019n disgwyl y bydd ein gwasanaethau ar gyfer cyflwyno ceisiadau corffori, ffurflenni blynyddol, cyfrifon a\u2019r prif newidiadau i gwmni\u0308au yn llwyr ddigidol (electronig) erbyn Mawrth 2013. Bydd hyn yn cwmpasu\u2019r holl fathau safonol o gwmni\u0308au, sef dros 98% o\u2019r cwmni\u0308au ar y gofrestr a 92% o\u2019r holl drafodion yn o\u0302l nifer. O ran y nifer fechan o fathau o gwmni\u0308au a thrafodion sy\u2019n weddill, byddwn ni\u2019n parhau i ddatblygu gwasanaethau electronig ond yn cadw\u2019r dewis \u2018papur\u2019 ar gyfer y rhain am y tro. Mae\u2019r newid hwn yn amodol ar ymgynghoriad a\u0302\u2019r budd-ddeiliaid, a chymeradwyaeth y Senedd i\u2019r rheoliadau. Bydd dyddiad am y process ynghyngoriad yn cael ei gyhoeddi ar y tudalen hwn cyn gynted y bydd ar gael."}, {"text_idx": "#000097", "text": "Mae trafodion digidol yn cynnig nifer o fanteision i\u2019n cwsmeriaid \u2013 ffioedd is, hwylustod, canran uwch o geisiadau sy\u2019n gywir y tro cyntaf (mae\u2019r cyfraddau ail-wneud ar gyfer trafodion electronig yn llai nag un chweched o\u2019r gyfradd ar gyfer trafodion papur), gwell diogelwch a llai o dwyll, sicrwydd y byddant yn cyrraedd a\u2019r fantais o gael eu prosesu\u2019n gynt. Bydd y gorchymyn i gyflwyno cyfrifon digidol yn agor y drws ar gyfer cynhyrchion newydd posibl a fydd yn helpu\u2019r farchnad gwybodaeth am gwmni\u0308au ac yn ei gwneud yn haws defnyddio data am gyfrifon at ddibenion dadansoddi, cymharu a meincnodi."}, {"text_idx": "#000099", "text": "Mae pobol sydd eisiau wneud pethau yn Gymraeg yn dod dan y categori \u201ccorfforiadau eraill\u201d."}, {"text_idx": "#000100", "text": "Ar hyn o bryd, er enghraifft, os ti eisiau dechrau cwmni Cyf gyda dogfennau yn Gymraeg, rhaid i ti wneud y gais ar papur \u2013 does dim dewis arall. Rydyn ni\u2019n gallu so\u0302n am bobol gyffredinnol yma, fel plymwyr, trydanwyr, gwarchodwyr plant, entrepreneuriaid lan i dy gaffi lleol newydd, cwmni teledu neu dylunyddion. Mae rhai o bobol yn y sector preifat eisiau wneud eu busnes yn Gymraeg."}, {"text_idx": "#000101", "text": "Mae gwasanaethau digidol yn cynnig arbedion sylweddol o ran costau dros y fersiynau papur. Caiff yr arbedion hynny eu trosglwyddo\u2019n llwyr i\u2019n cwsmeriaid ar ffurf ffioedd is \u2013 mae\u2019r ffioedd statudol ar gyfer ein gwasanaethau yn cael eu pennu ar sail adfer costau. O gymharu a\u0302 thrafodion papur, mae ein cwsmeriaid yn arbed 25% wrth gorffori\u2019n electronig a 50% wrth gyflwyno ffurflenni blynyddol yn electronig. Ar sail y patrymau ffeilio cyfredol, disgwylir y bydd y ffioedd is yn arbed dros \u00a32 miliwn i\u2019n cwsmeriaid."}, {"text_idx": "#000102", "text": "O ran yr enghraifft o\u2019n Cyf gyda dogfennau yn Gymraeg, bydd y gais yn costio \u00a320."}, {"text_idx": "#000103", "text": "Ond os ti eisiau dechrau Ltd yn Saesneg, mae gen ti ddewis o feddalwedd (\u00a314), ar-lein (\u00a318) neu bapur (\u00a340)."}, {"text_idx": "#000105", "text": "Pryd ydyn ni\u2019n gallu disgwyl y ddarpariaeth lawn yn Gymraeg \u2013 ac yr un prisiau?\nOs mae gyda nhw targed o Fawrth 2012 am y defydd o ddarpariaethau yn Saesneg, pryd fydd yr un targed am Gymraeg?"}, {"text_idx": "#000106", "text": "Ond beth mae hwn yn golygu? Mae\u2019r dolen yn mynd i\u2019r prif tudalen ar tyrcwmniau.gov.uk \u2013 eh?"}, {"text_idx": "#000107", "text": "This post is about Companies House and the total lack of Welsh provision in some of their online services."}]